**2. pielikums**

Cenu aptauja “Ceļa zīmju izvietošana un uzturēšana Talsu pilsētā 2024. gadā”,

identifikācijas Nr. TNPz 2024/3

**TEHNISKĀ SPECIFIKĀCIJA**

1. **Pasūtītājs:** Talsu pilsētas pārvalde.
2. **Pakalpojumu mērķis:** Nodrošināt ceļa zīmju izvietošanu un uzturēšanu Talsu pilsētā.
3. **Pasūtītājam nepieciešamie Pakalpojumi (pēc pieprasījuma):** Izpildītājs apņemas nodrošināt ceļa zīmju izvietošanu un uzturēšanu Talsu pilsētā 2024. gadā.
4. **Izpildīto darbu garantijas laiks** – Izpildītājam jāgarantē ceļa zīmes noturība uz ielas seguma virsmas ne mazāk kā 24 (divdesmit četrus) mēnešus no darba nodošanas – pieņemšanas akta abpusējas parakstīšanas dienas. Ja garantijas laika periodā nepieciešama defektu novēršana, reaģēšanas un defektu novēršanas laiks ir 5 darba dienas.

**Vispārīgās prasības:**

* 1. Izpildītājam jānodrošina, ka līguma izpildes laikā Izpildītājs ievēros Latvijas Republikā spēkā esošo darba drošības, darba aizsardzības, vides aizsardzības, valsts ugunsdrošības un citus noteikumus, kas attiecas uz Pakalpojuma izpildes kārtību un kvalitāti.
	2. Izpildītājam Pakalpojuma cenā jāiekļauj visas izmaksas, visi valsts un pašvaldības noteiktie nodokļi, nodevas un citas izmaksas, kas var rasties Izpildītājam saistībā ar Līguma izpildi.
	3. Parakstot Izvērstu finanšu piedāvājumu, Izpildītājs apliecina, ka piedāvātajā cenā ir ietvertas visas iespējamās izmaksas, kas saistītas ar Pakalpojuma sniegšanu un līguma izpildi, t.sk. transportēšana, iespējamie sadārdzinājumi un citi riski. Visā Līguma darbības laikā šajā Tehniskajā specifikācijā minētie Pakalpojumi jānodrošina par cenām, kas nav lielākas par Izvērstā finanšu piedāvājumā norādītajām. Iespējamā inflācija, nodokļu vai minimālās darba algas pieaugums, tirgus apstākļu maiņa nevar būt par pamatu cenas paaugstināšanai, Izpildītājam ir jāprognozē tirgus situācija, gatavojot šo Izvērsto finanšu piedāvājumu.
	4. Darbi tiek pieņemti parakstot nodošanas - pieņemšanas aktu.
	5. Apmaksa tiks veikta 10 (desmit) darba dienu laikā pēc nodošanas - pieņemšanas akta parakstīšanas.
1. **Pakalpojuma izpildes prasības:**
	1. Nodrošināt ceļa zīmes un vertikālā apzīmējuma atrašanos paredzētā vietā un stāvoklī atbilstoši standartu LVS 77- 1. daļas, 2. daļas, 3. daļas un LVS 85 prasībām.
	2. Stacionārās ceļa zīmes (vertikālie apzīmējumi) stiprināmas pie cinkota metāla caurulēm.
	3. Metāla caurulei jābūt cinkotai, nodrošinot standarta LVS EN 12899-1 “Vertikāli nostiprinātas stacionāras ceļa zīmes. 1. daļa: Stacionāras ceļa zīmes.” punktā 5.3.5. Korozijizturība SP1 vai SP2 klasei noteiktās prasības.
	4. Caurules ārējam diametram jābūt 60,0 - 63,5 mm, sieniņu biezums caurulei ne mazāk kā 2,6 mm.
	5. Cinkotas metāla caurules garums: - Darbam “3.2.1.1.1. metāla stabs ceļazīmei” > 2,50 m; - Darbam “3.2.1.1.2. metāla stabs vertikālajam apzīmējumam” < 2,50 m.
	6. Nomainot vai no jauna uzstādot stiprinājuma stabus, to atrašanās vietai un garumiem jābūt tādiem, lai piestiprinātās ceļa zīmes (vertikālie apzīmējumi), vai vairāku zīmju novietojums atbilstu LVS 77 - 1. daļas, 2. daļas, 3. daļas un LVS 85 prasībām. Vertikālos apzīmējumus Nr. 905, Nr. 906, Nr. 907 uzstādīt 0,3 - 0,6 m augstumā virs brauktuves virsmas. Tos atļauts lietot kopā ceļa zīmēm Nr. 410, Nr. 411 un Nr. 412.
	7. Cinkota metāla cauruļu stiprinājuma veidi gruntī var būt šādi:
		1. ar cinkota metāla čaulas 0,8 līdz 0,9 m ievibrēšanas dziļumu gruntī (šo paņēmienu nav ieteicams pielietot no jauna būvētās ceļa zemes klātnes nogāzēs, nenoturīgās gruntīs un tamlīdzīgās vietās),
		2. nostiprinot stabu gruntī ar betonu 0,3 m, Ø 0,3 m vai ar urbumu ≥ 0,15 m minimāli 0,80 m dziļumā, stabam jābūt enkurojumam, kam jānodrošina cauruli pret pagriešanos stiprinājumā un izraušanu no tā.
	8. Caurules no augšpuses, aiztaisot ar uzgali, jānodrošina pret atmosfēras nokrišņu iekļūšanu tajās.
	9. Ceļa zīmes (vertikālā apzīmējuma) stabam jābūt vertikālam. Nav pieļaujama tā pagriešana ap asi vai noliekšana no vertikālā stāvokļa.
	10. Ceļa zīmju (vertikālo apzīmējumu) stabu stiprinājumam gruntī jābūt tādam, lai visos gada laikos tas nodrošinātu noturību no vēja un mehāniskas iedarbības.
	11. Ceļa zīmes vai vertikālā apzīmējuma malām jāatbilst prasībām, kādas noteiktas LVS EN 12899-1 E2 klasei (aizsargājošas, mala, štancēta, profilēta, presēta vai nosegta ar gala profilu) vai E3 klasei (aizsargājošas, aizsardzību nodrošina stiprinājuma konstrukcija).
	12. Pamatnes aizmugurei, izņemot alumīnija pamatni, jābūt krāsotai pelēkā krāsā.
	13. Zīmju ražotājam jābūt kvalitātes vadības sistēmai, kas sertificēta par atbilstošu standartam LVS EN ISO 9001 prasībām.
	14. Veikt nelielus ceļa zīmju restaurācijas darbus vai pagaidu ceļa zīmju virsmu atjaunošanu.
	15. Ceļa zīmju uzstādīšanas vietu nosaka Pasūtītājs. Ceļa zīmes jāuzstāda pēc Pasūtītāja pieprasījuma 2 (divu ) kalendāro nedēļu laikā.